पाएं अपने शहर की ताज़ा ख़बरें और फ्री ई-पेपरडाउनलोड करें
तराईमाल स्थित सिंघल एनर्जी प्लांट में स्लैग बेड में दरार के कारण श्रमिक की मौत के मामले में औद्योगिक स्वास्थ्य एवं सुरक्षा विभाग ने प्रबंधन को नोटिस दिया है। 2 मई की देर रात प्लांट में हुए हादसे में श्रमिक की मौत हो गई थी। कारखाने के फर्नेस के स्लैग बेड में दरार पड़ने की वजह से लगभग हजार डिग्री सेल्सियस गर्म स्लैग मजदूर के ऊपर गिरा था। सतना के मुकेश विश्वकर्मा की मौके पर ही मौत हो गई थी।
इसके बाद सोमवार को औद्योगिक स्वास्थ्य एवं सुरक्षा विभाग ने निरीक्षण किया था। गुरुवार को औद्योगिक स्वास्थ्य एवं सुरक्षा विभाग ने उद्योग प्रबंधन के संचालक संजय अग्रवाल को नोटिस जारी किया गया है। सहायक संचालक राहुल पटेल ने बताया कि औद्योगिक स्वास्थ्य एवं सुरक्षा विभाग ने 7(ए) और 2(ए) असुरक्षित कार्य पद्धति और मानक के अनुसार (एसओपी का पालन) नहीं करने की वजह से उन्हें नोटिस जारी किया गया है। इस मामले को लेबर कोर्ट में केस दर्ज किया जाएगा
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn